CELEX: 32013D0418
Language: da
Date: 2013-07-31 00:00:00
Title: 2013/418/EU: Kommissionens gennemførelsesafgørelse af 31. juli 2013 om Kommissionens godkendelse af prøvetagningsplaner, kontrolplaner og fælles kontrolprogrammer med henblik på vejning af fiskevarer i henhold til artikel 60 og 61 i Rådets forordning (EF) nr. 1224/2009 (meddelt under nummer C(2013) 4908)

2.8.2013   
            
            
               DA
            
            
               Den Europæiske Unions Tidende
            
            
               L 206/16
            
         KOMMISSIONENS GENNEMFØRELSESAFGØRELSE
   af 31. juli 2013
   om Kommissionens godkendelse af prøvetagningsplaner, kontrolplaner og fælles kontrolprogrammer med henblik på vejning af fiskevarer i henhold til artikel 60 og 61 i Rådets forordning (EF) nr. 1224/2009
   (meddelt under nummer C(2013) 4908)
   (Kun den nederlandske, den engelske, den franske, den spanske og den svenske udgave er autentiske)
   (2013/418/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 60, stk. 1 og 3, og artikel 61,
   under henvisning til medlemsstaternes forelæggelse af prøvetagningsplaner, kontrolplaner og fælles kontrolprogrammer, og
   ud fra følgende betragtninger:
   
               (1)
            
            
               Ifølge artikel 60, stk. 1 og 2, i forordning (EF) nr. 1224/2009 skal medlemsstaterne sørge for, at alle fiskevarer vejes ved landingen, inden de oplagres, transporteres eller sælges, og at dette finder sted på systemer, der er godkendt af kontrolmyndighederne, medmindre den pågældende medlemsstat har indført en prøvetagningsplan, som er godkendt af Kommissionen. Prøvetagningsplanen skal være i overensstemmelse med den risikobaserede metode, der er fastsat i artikel 76, stk. 1, og i bilag XIX til Kommissionens gennemførelsesforordning (EU) nr. 404/2011 (2).
            
         
               (2)
            
            
               Ifølge artikel 61, stk. 1, i forordning (EF) nr. 1224/2009 kan medlemsstaterne give tilladelse til, at fiskevarer vejes efter transport fra landingsstedet, hvis de transporteres til et bestemmelsessted på de pågældende medlemsstaters område, forudsat at de pågældende medlemsstater har indført en kontrolplan, som er godkendt af Kommissionen. Kontrolplanen skal være i overensstemmelse med den risikobaserede metode, der er fastsat i artikel 77, stk. 1, og i bilag XXI til gennemførelsesforordning (EU) nr. 404/2011.
            
         
               (3)
            
            
               Ifølge artikel 61, stk. 2, i forordning (EF) nr. 1224/2009 kan kontrolmyndighederne i den medlemsstat, hvor fiskevarerne landes, give tilladelse til, at varerne vejes efter transport til registrerede brugere, registrerede auktioner eller andre organer eller personer, der er ansvarlige for den første afsætning af fiskevarer i en anden medlemsstat, forudsat at de pågældende medlemsstater har indført et fælles kontrolprogram, der er godkendt af Kommissionen og omhandlet i artikel 94 i forordning (EF) nr. 1224/2009. Det fælles kontrolprogram skal være i overensstemmelse med den risikobaserede metode, der er fastsat i artikel 77, stk. 3, og i bilag XXII til gennemførelsesforordning (EU) nr. 404/2011.
            
         
               (4)
            
            
               Kommissionen har ved gennemførelsesafgørelse 2012/474/EU (3) godkendt en første gruppe af prøvetagningsplaner, som Tyskland, Irland, Litauen, Nederlandene, Polen, Finland og Det Forenede Kongerige har indført, og de kontrolplaner, som Tyskland, Estland, Irland, Polen, Finland og Det Forenede Kongerige har indført. I gennemførelsesafgørelse 2013/78/EU (4) godkendte Kommissionen en anden gruppe af prøvetagningsplaner vedtaget af Bulgarien, Letland, Slovenien og Sverige samt en ny prøveudtagningsplan vedtaget af Nederlandene, en kontrolplan vedtaget af Frankrig og et fælles kontrolprogram, som er godkendt af Irland og Frankrig.
            
         
               (5)
            
            
               Siden vedtagelsen af gennemførelsesafgørelse 2013/78/EU forelagde Spanien en prøveudtagningsplan den 27. februar 2013, Sverige forelagde en kontrolplan den 8. november 2012, og fælles kontrolprogrammer blev forelagt af Belgien og Frankrig den 18. december 2012 og af Belgien og Irland den 14. november 2012. De omhandlede prøvetagningsplaner, kontrolplanen og de fælles kontrolprogrammer er i overensstemmelse med den relevante risikobaserede metode. De bør derfor godkendes.
            
         
               (6)
            
            
               Kommissionen bør kunne tilbagekalde godkendelsen, hvis det viser sig, at den pågældende medlemsstat ikke anvender prøvetagningsplanen, kontrolplanen eller det fælles kontrolprogram eller ikke anvender planerne eller programmet fuldt ud.
            
         
               (7)
            
            
               Kommissionen vil overvåge gennemførelsen af prøvetagningsplanerne, kontrolplanen og det fælles kontrolprogram, både når det gælder deres effektive virkning og den pågældende medlemsstats regelmæssige revision af dem. Medlemsstaterne bør derfor rapportere til Kommissionen om gennemførelsen af disse planer. Hvis det viser sig, at en sådan plan eller et sådant program ikke sikrer korrekt vejning, bør den pågældende medlemsstat forelægge Kommissionen en revideret plan eller et revideret program med henblik på godkendelse —
            
         VEDTAGET DENNE AFGØRELSE:
   Artikel 1
   Godkendelse
   1.   Den prøvetagningsplan, som Spanien forelagde den 27. februar 2012 med henblik på artikel 60, stk. 1, i forordning (EF) nr. 1224/2009, godkendes.
   2.   Den kontrolplan, som Sverige forelagde den 8. november 2012 med henblik på vejning af fiskevarer efter transport til et bestemmelsessted på den pågældende medlemsstats område, jf. artikel 61, stk. 1, i forordning (EF) nr. 1224/2009, godkendes.
   3.   Det fælles kontrolprogram, som Belgien og Frankrig forelagde den 18. december 2012, og som Belgien og Irland forelagde den 14. november 2012 med henblik på vejning af fiskevarer efter transport til et bestemmelsessted i en anden medlemsstat, jf. artikel 61, stk. 2, i forordning (EF) nr. 1224/2009, godkendes.
   Artikel 2
   Tilbagekaldelse
   Kommissionen kan tilbagekalde den godkendelse, der er omhandlet i artikel 1, hvis det viser sig, at den pågældende medlemsstat ikke anvender prøvetagningsplanen, kontrolplanen eller det fælles kontrolprogram eller ikke anvender planerne eller programmet fuldt ud.
   Artikel 3
   Rapport
   De medlemsstater, der er omhandlet i artikel 1, forelægger inden den 1. april 2014 Kommissionen en rapport om anvendelsen af de prøvetagningsplaner, den kontrolplan og de fælles kontrolprogrammer, der er omhandlet i samme artikel.
   Artikel 4
   Adressater
   Denne beslutning er rettet til Kongeriget Belgien, Irland, Kongeriget Spanien, Den Franske Republik og Kongeriget Sverige.
   
      Udfærdiget i Bruxelles, den 31. juli 2013.
      
         
            På Kommissionens vegne
         
         Maria DAMANAKI
         
            Medlem af Kommissionen
         
      
   
   
      (1)  EUT L 343 af 22.12.2009, s. 1.
   
      (2)  EUT L 112 af 30.4.2011, s. 1.
   
      (3)  EUT L 218 af 15.8.2012, s. 17.
   
      (4)  EUT L 41 af 12.2.2013, s. 11.